# ชิรากาวะ (จังหวัดฟูกูชิมะ)
ชิรากาวะ  เป็นนครที่ตั้งอยู่ทางตอนใต้ของจังหวัดฟูกูชิมะ ประเทศญี่ปุ่น ณ วันที่ 1 เมษายน ค.ศ. 2024 ชิรากาวะมีจำนวนประชากรประมาณ 56,711 คน มีความหนาแน่นของประชากร 186 คนต่อตารางกิโลเมตร มีขนาดพื้นที่ทั้งสิ้น 

 ภูมิศาสตร์ 
ชิรากาวะตั้งอยู่ทางตอนใต้ของภูมิภาคนากาโดริ ซึ่งเป็นภูมิภาคที่ตั้งอยู่ตอนกลาง (กลางระหว่างตะวันตกกับตะวันออก) ของจังหวัดฟูกูชิมะ ติดกับที่ราบสูงนาซุ และครอบคลุมไปถึงพื้นที่ต่ำแอ่งชิรากาวะ
 แม่น้ำ: แม่น้ำอาบูกูมะ

 เทศบาลข้างเคียง 
 จังหวัดฟูกูชิมะ
 หมู่บ้านนิชิโง
 หมู่บ้านอิซูมิซากิ
 หมู่บ้านนากาจิมะ
 เมืองยาบูกิ
 เมืองทานางูระ
 เมืองอิชิกาวะ 
 เมืองอาซากาวะ
 หมู่บ้านเท็งเอ
 จังหวัดโทจิงิ
 เมืองนาซุ

 ภูมิอากาศ 
ชิรากาวะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน Cfa) โดยมีลักษณะเป็นฤดูร้อนที่ไม่ร้อนจัดและฤดูหนาวที่หนาวเย็น อุณหภูมิเฉลี่ยทั้งปีในชิรากาวะอยู่ที่ 11.4 °C ปริมาณน้ำฝนโดยเฉลี่ยต่อปีอยู่ที่ 1,377 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคม อยู่ที่ประมาณ 25.0 °C และต่ำสุดในเดือนมกราคม อยู่ที่ประมาณ 0.3 °Cข้อมูลภูมิอากาศชิรากาวะ

 สถิติประชากร 
จากข้อมูลสำมะโนประชากรของญี่ปุ่นสถิติประชากรชิรากาวะ จำนวนประชากรของชิรากาวะถึงจุดสูงสุดประมาณ ค.ศ. 2000 และลดลงนับตั้งแต่นั้นเป็นต้นมา

 ประวัติศาสตร์ 
พื้นที่ที่เป็นชิรากาวะในปัจจุบัน เดิมเป็นส่วนหนึ่งของแคว้นโบราณที่ชื่อแคว้นมุตสึ และเป็นที่ตั้งของด่านประตูกั้นที่ชื่อ ชิรากาวะโนะเซกิ  บนเส้นทางสายโอชูไคโด  ที่เชื่อมระหว่างเมืองหลวงที่เกียวโตกับแคว้นทางตอนเหนือ ในยุคเฮอังเคยมีพระภิกษุและกวีวากะที่ชื่อ โนอิง  แต่งบทกวีเกี่ยวกับพื้นที่แห่งนี้ไว้ว่า

thumb|left|ปราสาทโคมิเนะในชิรากาวะ

ในยุคเอโดะ บริเวณนี้เจริญรุ่งเรืองในฐานะเมืองปราสาทแห่งแคว้นศักดินาชิรากาวะ และเป็นสถานที่ที่มีการสู้รบครั้งใหญ่ในสงครามโบชิงในช่วงการฟื้นฟูเมจิ ในยุคเมจิ พื้นที่แห่งนี้ได้รับการกำหนดให้เป็นส่วนหนึ่งของภูมิภาคนากาโดริของแคว้นอิวากิ

เมื่อมีการประกาศใช้ระบบเทศบาล เมืองชิรากาวะ  ก็ได้รับการจัดตั้งขึ้นเมื่อวันที่ 1 เมษายน ค.ศ. 1889 ในวันที่ 1 เมษายน ค.ศ. 1949 เมืองชิรากาวะได้รับการยกฐานะเป็นนครหลังจากผนวกรวมหมู่บ้านโอนูมะ  ที่อยู่ใกล้เคียง การควบรวมเทศบาลในเวลาต่อมาเกิดขึ้นใน ค.ศ. 1954 และ 1955 โดยการรวมหมู่บ้านชิราซากะ , โอดางาวะ , โกกะ  และส่วนหนึ่งของหมู่บ้านโอโมเตโง  เข้าไปเป็นส่วนหนึ่งของอาณาเขตนครชิรากาวะ ต่อมาเมื่อวันที่ 7 พฤศจิกายน ค.ศ. 2005 หมู่บ้านไทชิง , ฮิงาชิ  และส่วนที่เหลือของหมู่บ้านโอโมเตโง (ทั้งหมดขึ้นกับอำเภอนิชิชิรากาวะ) ถูกรวมเข้ากับนครชิรากาวะ ทำให้ประชากรเพิ่มขึ้นจาก 48,297 คน กลายเป็นประมาณ 66,000 คน และขนาดพื้นที่เพิ่มขึ้นจาก  กลายเป็น 

 การเมืองการปกครอง 
ชิรากาวะมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานคร ซึ่งเป็นสภานิติบัญญัติระบบสภาเดียว มีสมาชิกจำนวน 26 คน พื้นที่นครชิรากาวะรวมกับอำเภอนิชิชิรากาวะเป็นเขตเลือกตั้งที่ให้สมาชิกสภาจังหวัดฟูกูชิมะจำนวน 3 คน ในแง่ของการเมืองระดับชาติ ชิรากาวะเป็นส่วนหนึ่งของเขตเลือกตั้งจังหวัดฟูกูชิมะที่ 3 ในการเลือกตั้งสภาผู้แทนราษฎรในรัฐสภาญี่ปุ่น

 เศรษฐกิจ 
ชิรากาวะมีเศรษฐกิจแบบผสมผสานและเป็นศูนย์กลางการค้าที่สำคัญของภูมิภาคโดยรอบ อุตสาหกรรมหลัก ได้แก่ เครื่องใช้ไฟฟ้า วัสดุก่อสร้าง และเสื้อผ้า กลุ่มบริษัทดีแอนด์เอ็มมีโรงงานที่ผลิตส่วนประกอบเครื่องเสียงยี่ห้อ Marantz และ Denon ตั้งอยู่ในชิรากาวะ

 การศึกษา 
ชิรากาวะมีโรงเรียนที่สังกัดเทศบาลนคร ประกอบด้วย โรงเรียนประถม 15 แห่ง และโรงเรียนมัธยมต้น 8 แห่ง และโรงเรียนที่สังกัดคณะกรรมการการศึกษาจังหวัดฟูกูชิมะ ประกอบด้วย โรงเรียนมัธยมปลาย 4 แห่ง

 การขนส่ง 
 รถไฟ 
 22px บริษัทรถไฟญี่ปุ่นตะวันออก: สายหลักโทโฮกุ
 สถานี:  – (ชินชิรากาวะ) –  – 

 ทางหลวง 
  - ทางแยกต่างระดับชิรากาวะชูโอ, จุดพักรถอาบูกูมะ
 
 
 

 สิ่งที่น่าสนใจในท้องถิ่น 
thumb|right|สวนนังโกะในชิรากาวะ

 แหล่งชิรากาวะโนะเซกิ  - โบราณสถานแห่งชาติ
 ปราสาทโคมิเนะ  - 1 ใน 100 ปราสาทของญี่ปุ่น
 สวนนังโกะ  - โบราณสถานแห่งชาติและจุดชมทิวทัศน์แห่งชาติ
 แหล่งชิรากาวะฟูนาดะ-โมโตนูมะ  - สุสานฝังศพในยุคโคฟุง โบราณสถานแห่งชาติ
 ปราสาทยูกิชิรากาวะ  - โบราณสถานแห่งชาติ
 เทศกาลที่จัดขึ้นในชิรากาวะ ได้แก่ "ดารูมะอิจิ"  ซึ่งเป็นเทศกาลเฉลิมฉลองตุ๊กตาดารูมะ ซึ่งถนนในเมืองจะเต็มไปด้วยแผงขายดารูมะ อาหารประจำเทศกาล และเครื่องรางอันหลากหลาย และ "โชชินมัตสึริ"  หรือเทศกาลโคมไฟ ซึ่งจัดขึ้นทุกฤดูร้อนเป็นระยะเวลาสามวัน ทุก ๆ สามปี

 ความสัมพันธ์ระหว่างประเทศ 
  กงเปียญ ประเทศฝรั่งเศส ตั้งแต่ 20 ตุลาคม ค.ศ. 1988
  อะโนคา (Anoka) รัฐมินนิโซตา สหรัฐ ตั้งแต่ 13 ตุลาคม ค.ศ. 2002

 บุคคลที่มีชื่อเสียง 
 กิชู นากายามะ  - นักเขียน
 อัตสึชิ ฟูจิตะ  - นักวิ่งมาราธอนโอลิมปิก
 ฮิเดโอะ มาดาราเมะ  - นักปั่นจักรยานโอลิมปิก
 โทชิอากิ ฟูชิมิ  - นักปั่นจักรยานโอลิมปิก
 โคจิ อิงาราชิ  - ผู้ผลิตซีรีส์ Castlevania และผู้สร้าง Bloodstained: Ritual of the Night